Diari Oficial de la Generalitat Valenciana


Sumari del DOGV 5895, del 18-11-2008 (2008/13021)

RESOLUCIÓ de 12 de novembre de 2008, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2008, de les ajudes per a projectes d'investigació, desenvolupament i innovació en l'àmbit agrari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13580


Data del document
:   12-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * investigació agronòmica
    * suport econòmic
    * ajuda pública

RESOLUCIÓ de 12 de novembre de 2008, de la consellera d'Agricultura, Pesca i Alimentació, per la qual es publica la línia pressupostària i l'import global màxim, per a l'exercici 2008, de les ajudes per a projectes d'investigació, desenvolupament i innovació en l'àmbit agrari. [2008/13249]  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos extrems s'aproven per la Llei Anual de Pressupostos que, per a este exercici, és la Llei 15/2007, de 27 de desembre, de Pressupostos de la Generalitat per a l'exercici 2008.  
Així mateix, i de conformitat amb allò que es disposa en l'article 40.1 de l'esmentat text refós de la Llei d'Hisenda Pública de la Generalitat Valenciana, correspon als òrgans superiors de la Generalitat Valenciana i als consellers, dins dels límits de l'article 28, autoritzar les despeses dels servicis a càrrec seu.  
Les bases 3 i 11 de les aprovades per l'Orde de 5 d'abril de 2007, de la Conselleria d'Agricultura, Pesca i Alimentació, per la qual es convoquen ajudes per a projectes d'investigació, desenvolupament i innovació en l'àmbit agrari, establixen la vigència màxima quinquennal dels projectes aprovats, subjectes a avaluació i concessió anual, amb possibilitat de prorrateig, segons les disponibilitats pressupostàries, i queda condicionada la concessió inicial a l'existència de crèdit i fins al límit d'este que, per a cada exercici, es consigne a este efecte en els pressupostos de la Generalitat.  
Esta convocatòria d'ajudes va ser resolta mitjançant la Resolució de 7 de setembre de 2007 (DOCV núm. 5598, de 13.09.2007), del director general d'Investigació i Tecnologia Agroalimentària.  
En virtut d'allò que s'establix en l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, que esta convocatòria d'ajudes no necessita la seua notificació o comunicació a la Comissió Europea per no reunir tots els requisits de l'apartat 1, de l'article 87, del Tractat CE, ja que es financen les activitats primàries de les entitats beneficiàries, les quals en cap cas tenen la condició d'activitat econòmica ni repercutixen en les activitats econòmiques que es puguen realitzar, si és el cas, pels beneficiaris de les ajudes, de manera que les ajudes no subvencionaran indirectament les activitats econòmiques que es pogueren desenvolupar.   
Per tot això, a l'efecte de donar publicitat als crèdits màxims destinats a l'anualitat 2008 de la convocatòria d'ajudes efectuada per l'esmentada Orde de 17 de novembre de 2005, vista la proposta del director general d'Investigació i Tecnologia Agroalimentària, i en l'exercici de les funcions que tinc atribuïdes, resolc:  
D'acord amb allò que s'establix en l'article 4, de l'Orde de 5 d'abril de 2007, de la Conselleria d'Agricultura, Pesca i Alimentació, per la qual es convoquen ajudes per a projectes d'investigació, desenvolupament i innovació en l'àmbit agrari (DOCV 5493, de 19.04.2007), les ajudes regulades en esta es concediran, per a esta anualitat de 2007, a càrrec de les línies de subvenció i pels imports que s'assenyalen, d'acord amb allò que es preveu en els estats de despeses de la Llei 15/2007, de 26 de desembre, de Pressupostos de la Generalitat per a l'exercici 2008, programa 542.20, Investigació i Tecnologia Agrària:  
Línia T4798/000/08.  
Import global màxim: 2.554.900,00 euros.   
Finançament: Conselleria d'Agricultura, Pesca i Alimentació.  
Esta resolució posa fi a la via administrativa i contra esta només es pot interposar recurs administratiu potestatiu de reposició en el termini d'un mes, a comptar des de l'endemà de la publicació, davant del mateix òrgan que la dicta, d'acord amb allò que s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb allò que es disposa en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 12 de novembre de 2008.- La consellera d'Agricultura, Pesca i Alimentació: Maritina Hernández Miñana.